ຍີ່ປຸ່ນປະກາດວ່າ ໂຮງໄຟຟ້ານິວເຄລຍ ທີ່ປະສົບບັນຫາ ມີສະພາບທຸ່ນທ່ຽງແລ້ວ
ນາຍົກລັດຖະມົນຕີຍີ່ປຸ່ນ ປະກາດວ່າ ໂຮງໄຟຟ້ານິວເຄລຍ ທີ່ປະສົບບັນຫານັ້ນ ມີສະພາບທຸ່ນທ່ຽງແລ້ວ
ນາຍົກລັດຖະມົນຕີຍີ່ປຸ່ນ ທ່ານ Yoshihiko Noda ກ່າວວ່າ ໂຮງໄຟຟ້ານິວເຄລຍ Fu- kushima ທີ່ໄດ້ຮັບຄວາມເສຍຫາຍນັ້ນໄດ້ກ້າວເຂົ້າສູ່ສະພາບທຸ່ນທ່ຽງຫຼືການອັດລົງແບບ Cold Shutdown ຊຶ່ງເຮັດໃຫ້ໄພພິບັດທາງດ້ານນິວເຄລຍຂອງຍີ່ປຸ່ນຢູ່ພາຍໃຕ້ການຄວບ ຄຸມເປັນເທື່ອທຳອິດນັບແຕ່ໂຮງໄຟຟ້າດັ່ງກ່າວໄດ້ປະສົບກັບໄພແຜ່ນດິນໄຫວແລະຟອງຍັກ ສຸນາມິໃນວັນທີ 11 ມີນາຜ່ານມາ ທ່ານ Noda ໄດ້ທຳການປະກາດໃນລະຫວ່າງການປະຊຸມຂອງໜ່ວຍປະຕິບັດການຮັບມື ກັບໄພນິວເຄລຍ ໃນວັນສຸກມື້ນີ້ ການສ້າງຄວາມທຸ່ນທ່ຽງໃຫ້ແກ່ເຕົາແຍກ ຊຶ່ງແກນໄດ້ລະລາຍນັ້ນ ສົ່ງກຳມັນຕະພາບລັງສີ ອອກສູ່ອາກາດແລະທະເລແມ່ນເປັນຂີດໝາຍໃນການສິ້ນສຸດລົງຂອງບາດກ້າວທີສອງເພື່ອ ທຳຄວາມສະອາດມ້ຽນມັດ ບາດກ້າວຂັ້ນທີສາມ ແມ່ນຈະພົວພັນກັບການປົດປະຈຳການ ເຕົາແຍກທີ່ໄດ້ຮັບຄວາມເສຍຫາຍ ຊຶ່ງເປັນຂັ້ນຕອນທີ່ພວກນັກຊ່ຽວຊານຄາດວ່າຈະໃຊ້ເວ ລາຫຼາຍໆທົດສະວັດ ການປະກາດປິດລົງແບບ Cold Shutdown ແມ່ນເປັນເງື່ອນໄຂລ່ວງໜ້າຂອງລັດຖະບານ ເພື່ອອະນຸຍາດໃຫ້ບາງສ່ວນ ຂອງປະຊາຊົນຈຳນວນຫຼາຍສິບພັນຄົນ ທີ່ຖືກສັ່ງໃຫ້ຍົກຍ້າຍ ໜີນັ້ນ ກັບຄືນບ້ານເດີມໄດ້ ແຕ່ແນວໃດກໍຕາມຍັງມີບາງເຂດທີ່ຕ້ອງຫ້າມຢູ່ອ້ອມແອ້ມເຕົາ ແຍກທີ່ໄດ້ຮັບຄວາມເສຍຫາຍເຫຼົ່ານີ້ເປັນເວລາຕື່ມອີກຫຼາຍໆສິບປີ